kardosdrur/scandi-wiki huggingface dataset:
Wolfgang Rolff

Wolfgang Rolff (født 26. december 1959 i Lamstedt, Vesttyskland) er en tidligere tysk fodboldspiller (midtbane) og -træner.

Han spillede i adskillige klubber i hjemlandet, mest nævneværdigt Hamburger SV, Bayer Leverkusen og Karlsruhe. Han var i en kort overgang også i udlandet, hos RC Strasbourg i Frankrig. Hos Hamburg var han med til at vinde både det tyske mesterskab og Mesterholdenes Europa Cup, mens det hos Leverkusen blev til triumf i UEFA Cuppen.

Rolff spillede desuden 37 kampe for Vesttysklands landshold. Han repræsenterede sit land ved både EM i 1984, VM i 1986 og EM i 1988. Størst succes kom ved 1986-slutrunden, hvor holdet vandt sølv.

Rolff har efter sit stop som spiller gjort karriere som træner. Han har været assistenttræner i mange klubber, og var desuden i en kort periode ansvarshavende hos VfB Stuttgart i Bundesligaen samt SV Meppen i 2. Bundesliga.

Titler 

Bundesligaen
 1983 med Hamburger SV

Mesterholdenes Europa Cup
 1983 med Hamburger SV

UEFA Cup
 1988 med Bayer Leverkusen

Referencer 

Fodboldspillere fra Tyskland
Fodboldspillere fra Fortuna Köln
Fodboldspillere fra Hamburger SV
Fodboldspillere fra Bayer 04 Leverkusen
Fodboldspillere fra RC Strasbourg
Fodboldspillere fra KFC Uerdingen
Fodboldspillere fra Karlsruher SC
Fodboldspillere fra 1. FC Köln
Fodboldtrænere fra Tyskland
Personer fra Niedersachsen
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988
Jacob Jacobsen (politiker)

Jacob Jacobsen (28. august 1816 – 2. december 1893 på Falkensteen) var en dansk godsejer og politiker.

Han købte godset Falkensteen ved Slagelse i 1848, blev landvæsenskommissær og fra 1885 tilsynsførende ved Landbohøjskolen. Jacobsen blev valgt til Landstinget ved valget efter den reviderede Grundlov i 1866 og sad på tinge til sin død i 1893, men spillede aldrig nogen fremtrædende rolle. Han vides ikke tidligere at have søgt valg til Rigsdagen, men blev udpeget som en dygtig mand efter grundlovsforandringen. Siden røgtede han stille og bramfrit, men samvittighedsfuldt sin politiske gerning. Han blev valgt til medlem af Rigsretten.

Han var en ualmindelig net mand med et distingveret ydre, og han var nobel både i fremtræden og af udseende. Kun sjældent tog han del i forhandlingerne. Han talte ganske godt, men holdt sig ikke desto mindre meget tilbage. Han hørte til Højres mest trofaste støtter i tinget. I udvalg skal han være ganske virksom og på specielle områder have lagt indsigt og en ikke ringe dygtighed for dagen.

Han blev Ridder af Dannebrog og etatsråd.

Jacobsen ægtede 23. april 1841 i Frederiksberg Kirke Julie Marie Brandt (23. november 1817 på Frederiksberg – ). En af parrets døtre ægtede læge Theodor Sophus Warncke.

Eksterne henvisninger 

Godsejere fra Danmark
Riddere af Dannebrog
Landstingsmedlemmer fra Højre (1881-1915)
Landstingsmedlemmer i 1860'erne
Landstingsmedlemmer i 1870'erne
Landstingsmedlemmer i 1880'erne
Landstingsmedlemmer i 1890'erne
Medlemmer af Rigsretten
Etatsråder fra Danmark
Lars Ørlund

Lars Ørlund (født 23. november 1948 i København) er en dansk journalist, biolog og forfatter. Han har i perioder af sit liv har boet og arbejdet blandt klodens sidste naturfolk. Disse ophold har dannet grundlag for en række artikler, radioprogrammer og tv-udsendelser; Han arbejder  endvidere som foredragsholder. Lars Ørlund er  kendt som eventyrer og er medlem af Eventyrernes Klub.(Tidligere formand)

Bibliografi 
 Brikker af et eventyrligt liv (rejsebog, Thorup, 1987) Genudgivet som E- bog på Lindhard Og Ringhof 2019.
 Løvernes dal (børnebog, Gyldendal, 1990)
 Løvens skarpe klo (rejseroman, Høst & Søn, 1991) Genudgivet som E- bog på Lindhard Og Ringhof i 2019.
 Tigernes skove (børnebog, Høst & Søn, 1993)
 Den sidste vandring (rejseroman, Gad, 1993)
 Gorillaernes bjerge (børnebog, Forum, 1994)
 Isbjørnenes land (børnebog, Forum, 1995)
 Ulvenes skove (børnebog, Forum, 1997)
 Jorden rundt med medlemmer af Eventyrernes Klub (kapitel i antologi, Aschenhoug, 1999)
 Himlens klare stjerne (roman, GAD, 2001)
 Jeppe i Afrika (børnebog, Forum, 2002)
 Sneleopardens rige (børnebog, Forum, 2003)
 Gepardernes sletter (børnebog, Forum, 2004)
 Kapring over Kairo (roman, Klim, 2010)
 Udlængsel, 27 nye fortællinger fra Eventyrernes Klub. 2011.
 Byræven ( Børnefagbog Klematis 2012)
 Byens Rotter (Børnefagbog Klematis 2013)
 Black Jack (Roman Klim 2013)
 Den serbiske forbindelse (Roman Brændpunkt 2016)
 Rovfugle i byen (Børnefagbog Klematis 2016)
 Run Rhino Run. (Roman Brændpunkt 2017)
De Eventyrlige (Sammen med Eventyrernes Klub 2018)

Lars Ørlund har skrevet/produceret eller medvirket i mere end 200 radio/Tv-programmer og desuden lavet en række oversættelser og bearbejdninger af bøger fra Engelsk, Fransk og Tysk. Han har desuden skrevet en radiodramatisk serie om opdagelsesrejsende, der under titlen "Hvor regnbuen ender" blev udsendt på DR1. Han har i flere år haft/kørt en forfatterskole for nye talenter.

Film 
Fra Kap til Kilimanjaro (Dokumentarfilm, 2002)
Desuden har han skrevet og medvirket i en række TV-programmer fra bl.a. Afrika.

Priser og legater 
1993: Aage Krarup Nielsens rejsebogspris, for sine beskrivelser af fremmede folkeslag i bøgerne Løvens skarpe klo og Den sidste vandring.

Eksterne henvisninger 
Officiel hjemmeside
Eventyrernes Klub
 

Rejsebogsforfattere fra Danmark i 1900-tallet
Dansksprogede forfattere fra Danmark
Eventyrere fra Danmark
Martin Peter Sørensen

Martin Peter Sørensen (12. maj 1838 i Thisted – 6. januar 1916 i Nyborg) var en dansk officer, sparekassedirektør og politiker.

Han blev født i Thisted, hvor faderen Søren Christian Sørensen var købmand og kæmner, hans mor hed Karen Marie født Smith. Han blev under krigen 1864 officer (sekondløjtnant) og gjorde i nogle år tjeneste i Nyborg indtil 1869, hvor han blev overført til forstærkningen. 1883 afgik han fra krigstjenesten. I 1871 overtog Sørensen C.H. Prams Jærnstøberi og Maskinfabrik. 1881 blev han repræsentant, 1886 direktør og 1888 formand i Sparekassen for Nyborg og Omegn. 1889 solgte han jernstøberiet og i 1892 fik han titel af kaptajn.

Allerede 1872 blev han medlem af byrådet, fra 1882 formand for det tekniske udvalg og i 1895 medkoncessionshaver ved anlæggelsen af Svendborg-Nyborg Banen. Den 19. september 1894 valgtes han til Landstinget for 6. kreds, hvor han repræsenterede Højre, men opstilledes ikke ved valget 19. september 1902. Han hørte til Højres tavseste mænd og indtog på tinge en meget tilbageholden stilling. Indtil 1898 var han en af tingets sekretærer.

Han blev kancelliråd 1888, justitsråd 1900 og Ridder af Dannebrog 1898.

Kilder 

 Victor Elberling, Rigsdagens Medlemmer gennem 100 Aar, bind 2, København: J.H. Schultz Forlag 1950, s. 227.
 Niels Bransager og Palle Rosenkrantz, Den danske Regering og Rigsdag 1901: Biografier og Portrætter, Dansk Grafisk Forlag 1901-03. Digitaliseret hos Google Books

Bankdirektører fra Danmark
Riddere af Dannebrog
Officerer fra Danmark
Personer fra Thisted
Personer i den 2. Slesvigske Krig fra Danmark
Landstingsmedlemmer i 1890'erne
Landstingsmedlemmer i 1900'erne
Kommunalpolitikere fra Danmark
Personer fra Nyborg
Dieter Burdenski

Dieter Burdenski (født 26. november 1950 i Bremen, Vesttyskland) er en tidligere tysk fodboldspiller (målmand).

Han spillede i hele 16 sæsoner hos Werder Bremen i Bundesligaen, og havde desuden kortere ophold hos Schalke 04, Arminia Bielefeld, svenske AIK Stockholm og hollandske Vitesse. Med Werder vandt han i 1988, det sidste af sine mange år i klubben, det tyske mesterskab.

Burdenski spillede desuden tolv kampe for Vesttysklands landshold. Han var med på de tyske hold ved både VM i 1978 i Argentina og EM i 1984 i Frankrig, men var ved begge turneringerne reservemålmand og kom ikke på banen.

Titler 

Bundesligaen
 1988 med Werder Bremen

Referencer 

Fodboldspillere fra Tyskland
Fodboldspillere fra FC Schalke 04
Fodboldspillere fra Arminia Bielefeld
Fodboldspillere fra Werder Bremen
Fodboldspillere fra AIK Fotboll
Fodboldspillere fra SBV Vitesse
Personer fra Bremen
Deltagere ved verdensmesterskabet i fodbold 1978
Deltagere ved det europæiske mesterskab i fodbold 1984
Gerd Zewe

Gerd Zewe (født 13. juni 1950 i Schiffweiler, Vesttyskland) er en tidligere tysk fodboldspiller (midtbane/forsvarer).

Han spillede størstedelen af sin karriere hos Fortuna Düsseldorf i Bundesligaen, hvor han var tilknyttet i 15 sæsoner og spillede 440 ligakampe. Hans sidste sæson blev tilbragt hos Kickers Würzburg. Med Fortuna var han med til at vinde den tyske pokalturnering to år i træk.
 
Zewe spillede desuden fire kampe for Vesttysklands landshold. Han blev udtaget til VM i 1978 i Argentina, men kom dog ikke på banen i turneringen.

Titler 

DFB-Pokal
 1979 og 1980 med Fortuna Düsseldorf

Referencer 

Fodboldspillere fra Tyskland
Fodboldspillere fra Fortuna Düsseldorf
Deltagere ved verdensmesterskabet i fodbold 1978
Edin Løvås

Edin Løvås (født 26. november 1920 i Kristiania, død 1. november 2014 i Halden) var grundlægger af retreatbevægelsen og en kristen forkynder og forfatter. Han er kendt som retreatbevægelsens «far» i Norge. Løvås var aktiv i den norske modstandsbevægelse under den tyske besættelse af Norge (1940-45).

Bibliografi 
 Kanskje dette er vegen? (1950)
 Åndelige øvelser for en Kristus-disippel (1952)
 Vi vil ham (1955)
 Disiplenes Daglige Brød - En kulnarisk kokebok for de kristne (1965)
 Vend deg om i glede (1974)
 Hundre Jesusmeditasjoner (1976)
 Disipler (1976)
 Stillhetens hus (1977)
 Meditasjon og bønn (1979)
 Husmenighet : et levende nærmiljø (1981)
 Enhetsfolket : Det norske misjonsforbund og Guds barns enhet (1984)
 Husmenigheten : et levende omvendelsesmiljø (1984)
 Hei Jesus! (1985)
 Minutter med Jesus : 365 enkle øvelser i jesusmeditasjon (1986, 2002)
 Begeistring (1986, 1988)
 Maktmennesket i menigheten (1987)
 Småmuntert (1988)
 Hundre Jesusmeditasjoner (1988)
 Vend deg om i glede (1989)
 Mere småmuntert: med nye muntre anekdoter (1990)
 Oppmuntringer (1991)
 Hellig og alminnelig (1991)
 Bønnen har mange rom (1993)
 Gud har et ansikt (1994)
 Hverdagsbilder med overlys (1994)
 Minutter med Jesus: ein analyse av form og innhald i Edin Løvås' Jesusmeditasjon (1994) med Knut Skjeldal
 Tomaskristne (1994)
 Smak og se : 52 åndelige øvelser for en kristusdisippel (1995)
 Vår tid trenger kristusdisipler (1995)
 Smak og se : 52 åndelige øvelser for en kristusdisippel (1995)
 Et menneske i Kristus (1995)
 Se den usynlige : bønner og Jesus-meditasjoner (1996)
 Utsikt fra mitt vindu (1997)
 Himmelen (1998)
 Minutter i bønn : 7 x 7 enkle bønner (1998)
 Sier du det?: samtaleundervisning om kristen tro (1998)
 Kristusbudskapet i 2000+ (1999)
 Minutter i bønn (1999) med Ella Gyri Groven
 Det farlige maktmennesket (1999)
 Kristusbudskapet i 2000+ (2000) med Ella Gyri Groven
 Hver dags visdom: andaktsbok (2001)
 Muntert i menigheten (2001)
 -at de alle må være ett- (2003) med Sveinung Lorentsen
 Liturgi for lavkirkelige (2004)
 Se den usynlige (2005) med Inger Holter
 Kjærlighetsmåltidet (2005)
 Vend deg om i glede (2005)
 Gode ord på vandringen (2007)
 Gud har et ansikt (2008)
 Trosliv for Tomaskristne (2008)
 Hundre Jesusmeditasjoner (2010)

Referencer 

Faglitterære forfattere fra Norge
Norsksprogede forfattere fra Norge
Honningsvåg Lufthavn, Valan

Honningsvåg lufthavn, Valan (IATA: HVG, ICAO: ENHV) på Valan, 4,5 km nord for Honningsvåg i Nordkapp (kommune) i Troms og Finnmark fylke er en regional lufthavn i Norge. Lufthavnen betjenes af Widerøe med tre daglige afgange til Hammerfest og Tromsø, og en daglig afgang til Mehamn, Vadsø og Kirkenes. Fra Tromsø er det korresponderende afgange med SAS og Widerøe til resten af Norge. En gennemgående rejse til Oslo varer ca 3,5 timer.

Valan er en af Norges mest krævende lufthavne at operere på, fordi indflyvningen er specielt besværlig på grund af fjeldene som omkredser lufthavnen. .

29. oktober 1990 havarerede et militært Twin Otter fly ved Honningsvåg, og tre mennesker omkom.

Destinationer

Eksterne henvisninger 
 Avinors side om Honningsvåg lufthavn, Valan
 Aviation-safety.net side om 1990 ulykken

Troms og Finnmarks geografi
Lufthavne i Norge
Nordkap
Peter Ole Frederiksen

Peter Ole Frederiksen (18. juni 1940 – 7. april 2011) var en dansk it-udvikler, der er bedst kendt for spillet Kaptajn Kaper i Kattegat fra starten af 1980'erne – et af de første danske computerspil.

Peter Ole Frederiksen arbejdede i en årrække for IBM og fik i 2006 Dansk IT's Ildsjælspris.

I sin fritid var Peter Ole Frederiksen aktiv korsanger.

Peter var gift og havde to børn med Karme Holm-Pedersen

Referencer 

Programmører fra Danmark
Mesterholdenes Europa Cup (flertydig)

Mesterholdenes Europa Cup henviser til flere artikler:

 For fodboldturneringen, som i perioden 1955-1992 hed Mesterholdenes Europa Cup: se UEFA Champions League.
 For håndboldturneringen, som i perioden 1956-1993 hed Mesterholdenes Europa Cup: se EHF Champions League.
 For ishockeyturneringen: se Mesterholdenes Europa Cup i ishockey.
Vestergade (Nørresundby)

Vestergade er en 800 meter lang gade fra Torvet i Nørresundby til Thistedvej. Gaden var den gamle Kongevej mod vest som også blev betegnet Landevejsgaden. Den østlige del af Vestergade har været gågade siden 1967.

Vejens forløb 
Gågaden starter ved Torvet nær Limfjordsbroen og i gågaden findes en række udvalgsvarebutikker. I vejkrydset Vestergade-Vesterbrogade-Kirkegade bliver Vestergade til en trafikvej, der fortsætter ud til Lindholm Strandpark, hvor den fortsættes af Thistedvej. Der er en Rema 1000 i Vestergade 22.

Nørresundby Butikscenter 
Nørresundby Butikscenter har adresse på Vestergade 30 (ved vejkrydset Vestergade-Vesterbrogade-Kirkegade). Det huser Føtex, Imerco, Intersport, Matas, Profil Optik, dametøjsbutikken Butik Henriette og en Poul M-frisør.

Noter

Eksterne henvisninger 

Nørresundby Midtby (Uddrag af kommuneplan)

Gader i Nørresundby
Gågader i Danmark
Josh McEachran

Joshua Mark "Josh" McEachran (født 1. marts 1993 i Oxford) er en engelsk fodboldspiller, der spiller hos Brentford. Han har spillet for klubben siden 2015. Tidligere har han blandt andet spillet hos Chelsea.

Joshua fik sin debut mod MSK Zilina i Champions League 15. september 2010. Hans position på banen er central midtbane.

Eksterne henvisninger 

Fodboldspillere fra England
Fodboldspillere fra Chelsea F.C.
Fodboldspillere fra Swansea City A.F.C.
Fodboldspillere fra Middlesbrough F.C.
Fodboldspillere fra Watford F.C.
Jystrup IF

Jystrup IF er en idrætsforening beliggende i Jystrup, i Ringsted kommune. Foreningen er stiftet den 26. november 1932.

Organisation
Det er vedtægterne der bestemmer hvilke regler der gælder for foreningen. Generalforsamlingen (medlemmerne) er foreningens højeste myndighed. Mellem generalforsamlingerne varetages ledelsen af de medlemsvalgte bestyrelser.

Siden 1985 har Jystrup IF været organiseret med én hovedafdeling og et antal idrætsafdelinger. I hver afdeling er der valgt en bestyrelse. Bestyrelserne koordinere aktiviteter på tværs af afdelingerne igennem bestyrelsen i hovedafdelingen (hovedbestyrelsen).

På det grundlag tegnes foreningen også af hovedbestyrelsen udadtil, men til dagligt kommunikerer medlemmerne naturligvis direkte med den afdeling hvor deres medlemskab er tilknyttet.

Vision
Jystrup IF tilbyder sportslige aktiviteter inden for fodbold, gymnastik og tennis. Det sociale aspekt vægtes højt og der skabes der igennem gode sportslige resultater.

Historie
Frem til 1985 havde man haft en, enstrenget foreningsstruktur hvor der sad én samlet bestyrelse med reference til én generalforsamling. Det store medlemstal og de mange udbudte idrætsgrene gjorde at der var behov for flere frivillige, til at udføre de mange forskelligartede arbejdsopgaver. Foreningen blev derfor opdelt i en hovedafdeling og seks idrætsafdelinger, med hver sin bestyrelse, der hver især repræsenterede en idrætsgren; fodbold, gymnastik, badminton, tennis, bordtennis og håndbold. Denne flerstrengede struktur hvor bestyrelserne i idrætsafdelingerne refererer til en samlet hovedbestyrelse er fastholdt siden.

Ekstern henvisning og kilde 

Jystrup IFs hjemmeside

Gymnastikforeninger i Danmark
Sport i Danmark
Etableret i 1932
Fodboldklubber under DBU Sjælland
Ringsted Kommune
Idrætsforeninger i Danmark
Harderbahn

Harderbahn er en kabelbane i udkanten af Interlaken i Schweiz. Banen går fra Brienzstrasse i byens nordlige udkant, op over det skovbevoksede bjergområde Wanniwald til udsigtsstedet Harder Kulm.

Historie 
I 1890 blev givet tilladelse til anlæg af en elektrisk kabelbane op til Harder Kulm, Interlakens eget bjerg, der ligger nord for byen. Men pengene var små, så konstruktionen af banen startede ikke før end i november 1905 og stod på de næste tre år. Af hensyn til naturen og det bestående landskab blev banen anlagt i en krum bue i stedet for en ret linje, som ellers er det mest normale ved kabelbaner.

Banen blev indviet den 15. maj 1908. Den har en længde af 1.435 meter og stiger i alt 755 meter fra start til slut. Turen tager 8 minutter.

I 1960'erne blev banen renoveret og moderniseret, med bl.a. nye vogne, der blev indsat på linjen den 14. maj 1966. Banen har gennem årene været lukket i vinterhalvåret, dog undtaget vinteren 1990-91, hvor der som et forsøg blev holdt åbent. Dette var dog ingen succes og er ikke siden gentaget.

I 1997 blev stålwiren (kablet) udskiftet.

Stationerne

Dalstationen 
Den nederste station ligger ved Brienzstrasse i byens nordlige del, tæt på Interlaken Ost, den ene af Interlakens to banegårde. Endestationen ligger 567 m.o.h. og har billetsalg.

Topstationen 
Den øverste station ligger i en højde af 1.322 m.o.h., tæt på udsigtspunktet Harder Kulm. Her findes restaurant, hvorfra der på den åbne terrasse er en imponerende udsigt over Interlaken, søerne Thunersee og Brienzersee samt hele det spektakulære bjergmassiv bestående af Eiger, Mönch og Jungfrau. Klart vejr er ubetinget en fordel!

Linjen 
Linjen er en smalsporsbane med en sporvidde på 1 meter. Banen er ensporet med et vigespor midtvejs, hvor de to vogne kan passere hinanden.
Spændingen til elektromotoren er 400 Volt, 3-faset med en drejestrømsregulering, der sikrer en rolig kørsel.

Passagervognene 
To nye passagervogne (kaldt nr. 1 & nr. 2) blev leveret i 1966. Hver vogn kunne transportere 62 personer, fordelt i fire kupeer. Efter 40 års tro tjeneste var det besluttet, at vognene skulle udskiftes i 2008. Et mudderskred ned ad bjerget i august 2007, hvor den ene vogn og et stykke af banelegemet blev ødelagt, gjorde det imidlertid nødvendigt at fremskynde ordren.

De nye vogne var på plads den 13. marts 2008. Vognene var fremstillet i Bern og har plads til 65 personer fordelt på tre kupeer. Dørene er af sikkerhedsgrunde automatiserede. Vognene er bygget så de giver bedst muligt udkig undervejs, bl.a. med glastag og store vinduer.

Timeplan 
Kabelbanen opererer dagligt fra sidste weekend i april til udgangen af oktober.
Hver dag startes kl. 09.10 (søndag 08.10) og sidste afgang er kl. 18.25.

Links 
 Harderbanen på Funimag
 Producentens site om banen 
 Kabelbanen på Lift-World

Henvisninger 

Kabelbaner
Transport i Schweiz
Bygninger, konstruktioner og anlæg i Schweiz
Kanton Bern
Edmond Dame

Edmond Dame (4. november 1893 i Rouvroy – 31. august 1956 i Paris) var en fransk bryder som deltog i de olympiske lege 1920 i Antwerpen, 1924 i Paris og 1928 i Amsterdam.

Dame vandt en bronzemedalje i brydning under OL 1928 i Amsterdam. Han kom på en tredje plads i vægtklassen sværvægt, i disciplinen fristil bagefter Johan Richthoff fra Sverige og Aukusti Sihvola fra Finland. Der var seks vægtklasser i græsk-romersk stil og syv i fristil.

Eksterne henvisninger 
 

Brydere fra Frankrig
Aukusti Sihvola

Aukusti Sihvola (født 7. marts 1895 i Sippola, død 18. juni 1947 i Luumäki) var en finsk bryder, som deltog i OL 1928 i Amsterdam. 

Sihvola var finsk mester i sværvægt, fri stil, tre gange (1927, 1928 og 1931) samt i letsværvægt ligeledes tre gange (1929, 1930 og 1934). Han deltog ikke i andre store internationale stævner end OL 1928. Her stillede han op i sværvægt, fri stil, hvor der kun deltog syv brydere. Sihvola indledte med at tabe til Johan Richthoff fra Sverige, som senere vandt guld. Sihvola vandt derpå over amerikaneren Ed Don George, som Richthoff havde vundet over i finalen, derpå over franskmanden Edmond Dame, som Richtoff havde besejret i semifinalen, hvilket betød, at Sihvola vandt sølv, mens Dame vandt kampen om bronze.

Referencer

Eksterne henvisninger 
 

Brydere fra Finland
Deltagere for Finland ved sommer-OL 1928
Olympiske sølvmedaljevindere fra Finland
Mesterholdenes Europa Cup i ishockey

Mesterholdenes Europa Cup i ishockey er en ishockeyturnering mellem Europas bedste ishockeyklubber, som siden 1965 er afholdt af IIHF under skiftende navne og formater.

Resultater

Kilder / eksterne henvisninger 

 Sports123.com – Ice Hockey – Men: European Champions Cup 
 IIHF – European Cup 
 IIHF – European Hockey League 
 IIHF – Eurpean Champions Cup 
 IIHF – Champions Hockey League

Noter 

Ishockeyturneringer
Etableret i 1965
Markus Persson

Markus Alexej Persson (født 1. juni 1979), også kendt som Notch, er en svensk computerspilsprogrammør og spildesigner. Han kendes først og fremmest for at have skabt sandbox-videospillet Minecraft og grundlagt videospilsfirmaet Mojang i 2009. Perssons primære satsning ved grundlæggelsen af Mojang var Minecraft, som siden sin tech-demo i 2009 har opnået stor popularitet og støtte. Han har siden da opnået betydelig bemærkelse inden for videospilsindustrien, vundet flere priser og etableret relationer med branchens overhoveder. Han beholdt indtil spillets officielle lancering i 2011 sin position som hoveddesigner for Minecraft, hvorefter han overførte kreativ autoritet til Jens Bergensten. Han fortsatte med at arbejde på Minecraft, indtil han forlod Mojang i november 2014, efter det blev opkøbt af Microsoft for 2,5 milliarder USD. Microsoft tog til sidst afstand fra Persson efter kontroversielle kommentarer om emner som race og køn på Perssons X-konto.

Referencer 

Personer fra Stockholm
Computerspilsprogrammører
Svenskere i 1900-tallet
Svenskere i 2000-tallet
Minecraft
Stanley Sadie

Stanley Sadie (født 30. oktober 1930, død 21. marts 2005) var en ledende britisk musikolog, musikkritiker, redaktør og journalist. Han var redaktør for den sjette udgave af Grove Dictionary of Music and Musicians som blev publiceret i 1980.

Sadie blev uddannet ved St Paul's School, London, og senere ved Gonville and Caius College, Cambridge, hvor han studerede musik under ledelse af professor Thurston Dart. Efter endt uddannelse fra Cambridge, underviste han ved Trinity College of Music, London (1957-1965). Sadie begyndte derefter indenfor journalistikken og blev musikkritiker for magasinet The Times (1964-1981), og han har bidraget med anbefalinger til Financial Times siden 1981, da han måtte forlade sin stilling, og The Times på grund af hans forpligtelser som forfatter og på grund af andre akademiske arbejder. Han var redaktør af The Musical Times mellem 1967 og 1987. 

Fra 1970 var Sadie redaktør af det som var planlagt til at blive den sjette udgave af Grove Dictionary of Music and Musician (1980). Han var præsident i Royal Musical Association (1989-1994), af the International Musicological Society (1992-1997) og af forstanderskabet af Holst Birthplace Museum i Cheltenham. 

Sadie døde i sit eget hjem i Cossington, Somerset, den 21. marts 2005 af amyotrofisk lateral sklerose (Lou Gehrig's sygdom). Han havde fået denne diagnose blot nogle få uger tidligere. Han var 75 år gammel, da han døde. Sadie giftede sig to gange. Hans første kone, Adele, som han havde to sønner og en datter sammen med, døde i 1978. Med hans anden kone, Julie Anne, som også var musikolog, havde han en søn og datter. 

I 1982 blev Sadie udnævnt til Kommandør af Order of the British Empire. Han modtog et æresdoktorat fra University of Leicester, og han blev valgt til æresmedlem af Royal College of Music og Gonville and Caius College, Cambridge.

Personer tildelt Commander of the Order of the British Empire
Personer fra Storbritannien
Musikvidenskabsmænd